P1/ SVEĆENIK: Ljubljeni naš Isuse, ovaj mjesec je posebno posvećen tvojoj Predragocjenoj Krvi. Ponizno molimo, obnovi nas, posveti nas i zaštiti svojom Predragocjenom Krvi od svakog zla duha, duše i tijela. Udijeli nam djelotvornu i nježnu ljubav prema tebi u Presvetom Sakramentu. Privuci nas poput magneta u crkve gdje si ti nazočan. 
SVI: Isuse, usliši nas!
P2:/ SVEĆENIK: Spasitelju svega svijeta, želim biti posve tvoj. Ne dopusti da se ikad odijelim od tebe. 
SVI: Isuse, smiluj nam se!
P1/ SVEĆENIK: Od sada se ja posvećujem tebi: moj život je tvoj, za vrijeme i za vječnost! Darujem ti svoju volju, svoje misli, svoja djela, svoja trpljenja. Evo me, Gospodine! Ja pripadam tebi!
SVI: Slava Ocu i Sinu i Duhu Svetomu, kako bijaše na početku, tako i sada i vazda i u vijeke vjekova. Amen.
DIVNOJ, DAKLE…

BLAGOSLOV PRESVETIM SAKRAMENTOM

POHVALE BOŽJEM IMENU
PJESMA: Ti plaštem nas zaogrni, zaštiti nas od zla, o, Gospo Triput Divna, Ti tvrđo stamena. Ti saveza novog barko sve bure ćeš svladati, pobijedit ćeš doba svako i nećemo stradati.
Mi slavimo ti ime, o, Majko divna si, sveudilj Djevo čista, k'o sunce blistaš ti. Ti svjetlo si nama jarko, svu tminu ćeš svladati, pobijedit ćeš doba svako i nećemo stradati.
U ljubavi s predanjem nek' srca plamte sva, nek' schönstattska pobožnost procvate posvuda. Tad iskrena vjera lako sve sumnje će svladati, pobijedit će doba svako i nećemo stradati.
Ti plaštem nas zaogrni, Kraljice preblaga, o, Gospo Triput Divna, sve brani, štiti nas! Poslanje je naše jako, sve kušnje će svladati, pobijedit će doba svako i nećemo stradati.

[bookmark: _GoBack][image: ]SLAVLJE SAVEZA
Srpanj, 2026. g.

APOSTOLI KRALJICE BUDUĆNOSTI
PJESMA: Najljepše riječi, najljepše note pjevamo tebi Kraljice naša, 
jer mi smo jeka tvoje dobrote,
duša se naša tobom zanaša.
Budi nam Majka ti, 
tvoja smo dječica.
Nosimo krunu ti mi, budi nam Kraljica.
Ti si nam zvijezda u tamnoj noći, izvor što Božjoj ljubavi teče. 
Želimo vazda do tebe doći, dok srce kuca, ljubav nek teče.
Budi nam Majka ti...
P1: Draga Triput Divna Majko, Kraljice naših obitelji, pozdravljam te prepunu milosti i blagoslova. Pozdravljam te čineći posvetu tebi i od tebe se nadajući svakom dobru kao i za sve one što imaju bilo kakav utjecaj na moje srce.
SVI: Dolazim ti, ljubljena Majko, kao dijete koje želi prebivati u tvom naručju, poput malenoga Isusa, oslonjena na tvoje Srce. Srce kojem donosim sve svoje nevolje, trpnje i boli.
P2: Draga naša Majko, Kraljice i Pobjednice Schönstattska, Kraljice Neba i Zemlje, najmoćnija Djevice, ti koja imaš moć satrti glavu zmiji, dođi u toj snazi koja proizlazi iz milosti tvog Bezgrešnog začeća. Zaštiti nas pod plaštem svoje čistoće i ljubavi. Privuci nas u slatko boravište svog srca i uništi i onemoćaj sve zle sile koje nas žele uništiti.
SVI: Svojom molitvom i pokorom žarko želim izvaditi trnje iz tog srca pod kojim se začeo naš Gospodin Isus. Želim biti učenica, apostol Kraljevskog i pobjedonosnog Srca Marije naše Majke i Kraljice budućnosti. Želim iz njega crpiti darove poniznosti i poslušnosti prema Gospodinu našem Spasitelju.
P3: Najsvetija Kraljice anđela i Kraljice svete krunice, dođi, ponizno te molimo, pošalji svete anđela da pod tvojim zapovjedništvom i po tvojoj snazi prognaju sve zle duhove što dalje od nas i svežu ih za podnožje Križa da Isus Krist, tvoj Sin, raspolaže s njima.
SVI: Tvoja čistoća, draga naša Majko, pomaže nam da se i u nama rodi Krist.
P1: Draga Majko, danas nam je velika milost Slavlje saveza, ovaj mjesec se sjećamo godišnjice svećeničkog ređenja našega utemeljitelja, oca Josefa Kentenicha. Vječni Otac ga je izabrao da bude oruđe u tvojim rukama za osnutak Schönstattskog pokreta i tako je postao naš duhovni otac. Darujući svoje srce u zalog tebi, 8. srpnja 1910. zaređen je za svećenika kao član Družbe otaca palotinaca u Limburgu. 
SVI: „Tko želi pridobivati srca mora svoje vlastito srce dati u zalog.“ /o. J. Kentenich/
P2: Vjernost oca J. Kentenicha nije bila samo pobožnost već potpuno savezništvo, njegov put pokazuje da se najveća snaga rađa upravo u trenutcima potpune ljudske nemoći i zato u zajedništvu s njim molimo:
SVI: Na tvojoj moći i dobroti gradim, djetinjim srcem uzdam se i radim. U svim prilikama, slijepo vjerujem, Divna, uzdam se u te i u tvoga Sina.
P3: Draga Majko Božja, već na prvoj svetoj pričesti mali Josef povjerio ti se kao Majci da želi biti svećenik. U četrnaestoj godini primljen je u školu palotinaca gdje su se školovali svećenici misionari. Ostao je vjeran Kristu i Crkvi koju je silno ljubio. Molimo te, pomozi nam da slijedimo našeg utemeljitelja na putu svetosti i tako ispunimo poslanje koje nam je Bog povjerio preko njega.
SVI: Bože, naš Oče, u ocu Kentenichu dao si nam oca i proroka, svjedoka i glasnika tvoje poruke za naše vrijeme, zapaljeni Duhom Svetim, molimo srcem punim ljubavi da mu podariš naskoro čast oltara kako bi po njemu mnogi pronašli put k tebi.
P1: Otac Kentenich je gotovo bezbroj puta okrunio Majku Triput Divnu zbog vrlo različitih prilika, ali nerijetko u teškim situacijama. Za njega je krunjenje bio produbljeni Savez ljubavi s tobom. U čast 10. obljetnice krunjenja Majke Triput Divne u Maloj Subotici 22. kolovoza, želimo duhovno darovati svoja srca kraljevskim Srcima Isusa i naše drage Majke Triput Divne nastojeći biti njihova oruđa.
SVI: Obraćam se tebi, Triput Divna Majko, Kraljice i Pobjednice Schönstattska i molim te, utisni u moje srce pravo življenje Saveza ljubavi, kao što je otac Kentenich živio. Vodi me svom Sinu Isusu i pomozi mi da mu po tebi ostanem vjerna.
P2: „Odgojiti novog čovjeka u novoj zajednici“ je naš cilj. Ali taj novi čovjek ne živi izvanjski zakon, nego dopušta da njegovo srce bude zahvaćeno preobilnom Kristovom ljubavlju po Srcu drage Majke Božje.“ /o. J. Kentenich/
SVI: Oče nebeski, molimo te, primi oca Kentenicha u društvo svetaca koje Crkva priznaje. Otvori vrata njegovu poslanju posvuda, kako bi mogao voditi mnoge ljude na putu do punine života, putu do tebe. To te molimo u zajedništvu s Marijom, našom Triput Divnom Majkom, Kraljicom i Pobjednicom Schönstattskom, po Kristu Gospodinu našemu. Amen.
P3: Iz dubine srca svoga ponovno se posvećujemo tebi, ljubljena Majko, našom posvetnom molitvom:
SVI: O, Gospođo moja, o, Majko moja! Tebi se sasvim prikazujem. I da pokažem kako sam ti odan posvećujem ti danas svoje oči, svoje uši, svoja usta, svoje srce, upravo svega sebe. Kad sam, dakle, sav tvoj, o, dobra Majko, čuvaj me i brani me kao stvar i svojinu svoju! Amen!
NAGOVOR
PJESMA ZA IZLAGANJE PRESVETOG OLTARSKOG SAKRAMENTA: Svet, svet, svet
P1/ SVEĆENIK: Klanjam ti se, Kralju moga srca! Ti si čista ljubav duša, Pastir koji ljubi svoje ovce tako neizmjerno. Božanska ljubavi, danas ti ne donosim ništa drugo nego svoje nevrijedno srce. Dajem ti ga tako da ljubit tebe bude jedina radost moga srca. S ovim svojim srcem ja te mogu ljubiti i ljubit ću te. Uzmi ga! Sjedini ga po svojoj volji. Jedino ti možeš zadovoljiti želje moga srca. 
P2/ SVEĆENIK: Božanski Pastiru, nisi bio zadovoljan time što si žrtvovao svoj život za svoje ovce. Još si htio ostati skriven u ovom Sakramentu. Volio bih kad bih doista mogao biti uz tebe. Da te doista ljubim, moj Isuse, nikad ne bih poželio napustiti tvoju nazočnost. Zato molim našu dragu Majku Triput Divnu da mi pomogne da te ljubim sve više.
SVI: Klanjamo se tebi Isuse i blagoslivljamo tebe, jer si po svom svetom Križu svijet otkupio!

